15. a) Érintett országok/államok, b) az illetékes hatóságok kódjai (adott esetben), c) a be- és kiléptetés megadott helyei (határátkelőhely vagy kikötő)

13. 1. rovat (lásd: II. melléklet, 1. rész, 2. és 4. pont) és 2. rovat (lásd: II. melléklet, 1. rész, 6. pont): Adja meg a kért adatokat (a nyilvántartási számot csak akkor adja meg, ha szükséges, a címet az országnévvel együtt, a telefonszámot és a faxszámot az ország előhívószámával együtt kell beírni; az ügyintéző a szállításért felelős személy legyen, felelőssége terjedjen ki arra az esetre is, ha váratlan események következnek be a szállítás során). Egyes harmadik országokban ehelyett a küldő ország illetékes hatóságának adatai is megadhatók. E rendelet 3. cikkének (6) bekezdésével összhangban a bejelentést kereskedő vagy közvetítő is megteheti. Ez esetben mellékelni kell a termelő, az új termelő vagy a begyűjtő és a közvetítő vagy a kereskedő között létrejött szerződés másolatát, vagy a szerződés létrejöttének bizonyítékát (vagy az erről tett nyilatkozatot) (lásd: II. melléklet, 1. rész, 23. pont). A telefon- és faxszám, valamint az e-mail cím megkönnyíti, hogy minden érintett személlyel bármikor fel lehessen venni a kapcsolatot, ha a szállítás során váratlan esemény következne be.

8. [Kiadóhivatal: kérjük, illessze be a rendelet hatálybalépését két évvel követő dátumot]-ig a dokumentumok nyomtatott változatát mindvégig géppel vagy nyomtatott nagybetűkkel, lemoshatatlan tintával kell kitölteni. Az említett időpontig az aláírásokhoz mindig lemoshatatlan tintát kell használni, nyomtatott nagybetűvel feltüntetve az aláírásra jogosult személy nevét. Kisebb hiba – például hulladékkód-tévesztés – esetén a bejegyzés az illetékes hatóságok jóváhagyásával kijavítható. Az új szöveget meg kell jelölni és alá kell írni vagy bélyegzővel kell ellátni, a javítás időpontját is feltüntetve. Jelentősebb változtatások vagy javítások esetén másik űrlapot kell kitölteni.

4. Az országoknak célszerű a nemzeti szabványaiknak megfelelő (általában az ENSZ által is javasolt ISO A4) formátumú papíron kiállítani a dokumentumokat. A nemzetközi használat megkönnyítése érdekében azonban – tekintetbe véve az ISO A4 és az Észak-Amerikában használatos papírformátum közötti eltérést – az űrlapok keretének mérete nem haladhatja meg a 183×262 mm-t, a margókat pedig a papír bal felső sarkához kell igazítani. A bejelentőlapnak (1–21. rovat, beleértve a lábjegyzeteket is) egy oldalra kell kerülnie, a bejelentőlapon használt rövidítések és kódok jegyzékének pedig egy másik oldalra. A kísérő dokumentum esetében az 1–19. rovatot a lábjegyzetekkel együtt egy oldalon, a 20–22. rovatot és a kísérő dokumentum rövidítéseinek és kódjainak jegyzékét pedig egy másik oldalon kell elhelyezni.

3. [Kiadóhivatal: kérjük, illessze be a rendelet hatálybalépését két évvel követő dátumot]-ig a küldő ország illetékes hatóságai felelősek a bejelentőlapok és a kísérő dokumentumok rendelkezésre bocsátásáért és kibocsátásáért (mind papíron, mind elektronikusan). [Kiadóhivatal: kérjük, illessze be a rendelet hatálybalépését két évvel követő dátumot]-tól/-től kezdődően a bejelentést, valamint a kért információkat és dokumentációt a 26. cikkel összhangban elektronikus úton kell benyújtani.

24. 14. rovat (lásd: II. melléklet, 1. rész, 16. pont): A hulladékot azonosító kódot kell beírni e rendelet III., IIIA., IIIB. és IV. mellékletének megfelelően. A kódot a Bázeli Egyezménnyel elfogadott rendszerben (a 14. rovat i. alpontjánál), illetőleg adott esetben az OECD-határozattal elfogadott rendszerben (a ii. alpontnál), továbbá más elfogadott besorolási rendszerekben (a iii–xii. alpontoknál) kell megadni. E rendelet 5. cikkének (8) bekezdése szerint csak egy hulladékkódot kell megadni (az e rendelet III., IIIA., IIIB. és IV. mellékletében felsoroltak közül), kivéve a következő két esetben: olyan hulladék esetében, amely nem sorolható be egyetlen kód alá a III., a IIIB., vagy a IV. melléklet szerint, csak egy hulladéktípus jelölendő. Ha olyan vegyes hulladékról van szó, amely nem sorolható be egyetlen kód alá a III., a IIIB., vagy a IV. melléklet szerint, és amely nem szerepel a IIIA. melléklet felsorolásában, fontossági sorrendben külön-külön meg kell adni a hulladékfrakciók kódját (szükség esetén csatolva).

21. 11. rovat (lásd: II. melléklet, 1. rész, 5., 19. és 20. pont): A hulladékokról szóló 2008/98/EK irányelv I. vagy II. mellékletében szereplő R-kódok és D-kódok segítségével fel kell tüntetni a hasznosítási, illetőleg az ártalmatlanítási művelet jellegét (lásd a bejelentőlaphoz csatolt rövidítés- és kódjegyzéket is). Ha a hasznosítási, illetőleg az ártalmatlanítási művelet D13–D15, R12 vagy R13 művelet, mellékelni kell ugyanezen adatokat a további műveletekre (esetleges R12/R13 vagy D13–D15, valamint D1–D12 vagy R1–R11 műveletekre) vonatkozóan is. Az alkalmazandó technológiát is fel kell tüntetni. Ha a hulladékot ártalmatlanításra szánják, egy mellékletben ismertetni kell a hasznosíthatatlan frakció ártalmatlanításának tervezett módszerét, a hasznosított anyagnak a hasznosíthatatlan hulladékhoz viszonyított mennyiségét, a hasznosított anyag becsült értékét, a hasznosítás költségét és a hasznosíthatatlan rész ártalmatlanításának költségét. Ezenkívül, ha ártalmatlanításra szánt hulladékot importálnak az Unióba, az „Exportálás indoka” alatt hivatkozni kell a küldő ország által benyújtott, e rendelet 47. cikkének (4) bekezdése szerinti kellően indokolt előzetes kérelemre, a kérelmet pedig csatolni kell. A Bázeli Egyezmény alapján egyes nem OECD-tag harmadik országok is megkövetelhetik az exportálás indokának feltüntetését.

20. 10. rovat (lásd: II. melléklet, 1. rész, 5. pont): Adja meg a kért adatokat (adja meg a szállítmány rendeltetését, bejelölve, hogy ártalmatlanító vagy hasznosító létesítményről van szó, a nyilvántartási számot – csak akkor, ha szükséges –, valamint az ártalmatlanítás vagy hasznosítás tényleges helyét, ha eltér a létesítmény címétől). Ha az ártalmatlanító, illetőleg a hasznosító azonos a címzettel, elegendő ide a „Mint a 2. rovatban” bejegyzést írni. Ha az ártalmatlanítási, illetőleg a hasznosítási művelet D13–D15 vagy R12 vagy R13 művelet (a hulladékokról szóló 2008/98/EK irányelv I. vagy II. melléklete szerint), a műveletet végrehajtó létesítményt és a művelet végrehajtási helyét is be kell jegyezni a 10. rovatba. Ez esetben egy mellékletben részletezni kell ugyanezen adatokat minden további olyan létesítmény vagy létesítmények vonatkozásában, ahol további R12/R13 vagy D13–D15 műveletre, vagy ahol D1–D12 vagy R1–R11 műveletre kerül vagy kerülhet sor. Ha a 2010/75/EU tanácsi irányelv I. mellékletének 5. kategóriája szerinti hasznosító vagy ártalmatlanító létesítményről van szó, a szóban forgó irányelv 4. és 5. cikkével összhangban kiállított érvényes hozzájárulásról igazolást (például annak meglétét igazoló nyilatkozatot) kell mellékelni, feltéve, hogy a létesítmény az Unióban található.

h) ix. alpont: Adott esetben ide kell beírni a hulladéknak az ENSZ besorolása szerinti veszélyes tulajdonságait jelölő UN-osztályt vagy -osztályokat (lásd a bejelentőlaphoz csatolt rövidítés- és kódjegyzéket), amelyek feltüntetését a veszélyes áruk szállítására vonatkozó nemzetközi szabályok teszik kötelezővé (lásd: The United Nations Recommendations on the Transport of Dangerous Goods. Model Regulations – Az ENSZ ajánlásai a veszélyes anyagok szállításáról: mintaszabályozás, Orange Book, legújabb kiadás).

i) x. és xi. alpont: Adott esetben ide kell beírni a megfelelő UN-számot vagy -számokat, valamint az UN szállítási megnevezést vagy megnevezéseket. Ezekre azért van szükség, hogy a hulladékot az ENSZ besorolási rendszere szerint azonosítani lehessen; feltüntetésüket a veszélyes áruk szállítására vonatkozó nemzetközi szabályok teszik kötelezővé (lásd: The United Nations Recommendations on the Transport of Dangerous Goods. Model Regulations, Orange Book, legújabb kiadás).

j) xii. alpont: Adott esetben ide kell beírni a vámtarifaszámot vagy -számokat: ezek alapján azonosítják a hulladékot a vámhatóságok (a kódok és áruk jegyzékét lásd a Vámigazgatások Világszervezete által szerkesztett Harmonizált Áruleíró- és Kódrendszerben).

25. 15. rovat (lásd: II. melléklet, 1. rész, 8–10. és 14. pont): A 15. rovat a) sorában a küldő ország, a tranzitországok és a célország nevét kell feltüntetni, vagy az ISO 3166 szabvány szerinti országkódokat. A b) sorba adott esetben az egyes országok illetékes hatóságának kódszámát kell beírni, a c) sorban pedig az országba való beléptetés, illetőleg az onnan való kiléptetés helyének jelölésére fel kell tüntetni a határátkelőhely vagy határkikötő nevét és – adott esetben – a vámhivatal kódszámát. A tranzitországok esetében a ki- és a beléptetés helyét egyaránt fel kell tüntetni a c) sorban. Ha egy szállítmány több mint három tranzitországon keresztül jut célba, a megfelelő információt csatolni kell. A ki- és beléptetési helyek közötti tervezett útvonalat is ismertetni kell a mellékletben, beleértve a lehetséges – akár előre nem látható körülmények esetén választható – alternatívákat.

26. 16. rovat (lásd: II. melléklet, 1. rész, 14. pont): Adja meg a kért adatokat, ha a szállítmány belép az Európai Unió területére, azon áthalad vagy onnan kilép.

27. 17. rovat (lásd: II. melléklet, 1. rész, 21–22. és 24–26. pont): A bejelentőnek (vagy a bejelentő szerepét ellátó kereskedőnek vagy közvetítőnek) alá kell írnia és kelteznie kell a bejelentőlap összes példányát, mielőtt azokat továbbítja az érintett országok illetékes hatóságaihoz. Egyes harmadik országokban előfordulhat, hogy ezt a küldő ország illetékes hatóságai teszik meg. Ha a bejelentő nem azonos az eredeti hulladéktermelővel, e termelőnek, az új termelőnek vagy a begyűjtőnek is alá kell írnia és kelteznie kell, ha ez kivitelezhető; tudvalevő, hogy ez kivitelezhetetlennek bizonyulhat, ha több termelő is van (a kivitelezhetőségre vonatkozó meghatározások nemzeti rendelkezések tárgyát képezhetik). Ezenkívül ha a termelő ismeretlen, annak a személynek kell aláírnia, akinek a hulladék a birtokában van vagy az ellenőrzése alatt áll (vagyis a hulladékbirtokosnak). A szóban forgó nyilatkozatnak azt is igazolnia kell, hogy kötöttek harmadik félnek okozott károkat fedező felelősségbiztosítást. Egyes harmadik országok megkövetelhetik, hogy a bejelentőlaphoz a biztosításról vagy az egyéb pénzügyi biztosítékról kiállított igazolást csatoljanak.

[A 26. cikk alkalmazásának kezdőnapja]-tól/-től a bejelentést, valamint a kért információkat és dokumentációt a 26. cikkel összhangban elektronikus úton kell benyújtani.

28. 18. rovat: A bejelentőlaphoz csatolt, kiegészítő információkat tartalmazó mellékletek számát kell itt feltüntetni. Minden mellékleten fel kell tüntetni a vonatkozó bejelentési számot, amely a 3. rovat sarkában szerepel.

29. 19. rovat: A Bázeli Egyezmény értelmében ilyen igazolást (adott esetben) a cél- és tranzitország vagy -országok illetékes hatósága vagy hatóságai állítanak ki. Az OECD-határozat értelmében az igazolást a célország illetékes hatósága állítja ki. Egyes harmadik országok – nemzeti rendelkezéseikkel összhangban – azt is előírhatják, hogy a küldő ország illetékes hatóságai is állítsanak ki igazolást.

30. 20. és 21. rovat: A 20. rovatban bármelyik érintett ország illetékes hatóságai írásban hozzájárulásukat adhatják. A Bázeli Egyezmény (kivéve, ha egy ország úgy döntött, hogy tranzitszállításnál nem követeli meg az előzetes írásbeli hozzájárulást, és erről a többi részes felet értesítette a Bázeli Egyezmény 6. cikkének (4) bekezdése szerint) és egyes országok mindig írásbeli hozzájárulást követelnek meg (e rendelet 9. cikkének (1) bekezdése értelmében a küldő és a tranzitország illetékes hatóságai hallgatólagos hozzájárulást is adhatnak), míg az OECD-határozat nem követeli meg az írásbeli hozzájárulást. Írja be az ország nevét (vagy kódját az ISO 3166 szabvány szerinti rövidítések használatával). Ha a szállításra speciális feltételek vonatkoznak, a szóban forgó illetékes hatóságnak jelölést kell tennie a megfelelő négyzetbe, és részleteznie kell e feltételeket a 21. rovatban vagy a bejelentőlaphoz csatolva. Ha egy illetékes hatóság kifogást kíván emelni a szállítás ellen, ezt a 20. rovatba írt „KIFOGÁS” szóval fejezheti ki. A kifogás indokai a 21. rovatban vagy külön levélben fejthetők ki.

V. Különutasítások a kísérő dokumentum kitöltéséhez

31. Bejelentéskor a bejelentő a 3., a 4. és a 9–14. rovatot tölti ki. Miután megszerezte a küldő ország, a célország és a tranzitország illetékes hatóságának hozzájárulását, illetőleg vélelmezhető a tranzitország illetékes hatóságának hallgatólagos hozzájárulása, de még mielőtt a szállítás megkezdődne, a bejelentőnek ki kell töltenie a 2. rovatot, az 5–8. rovatot (kivéve a szállítás módját, az átadás időpontját és az aláírást), valamint a 15. és – adott esetben – a 16. rovatot. Bizonyos olyan harmadik országokban, amelyek nem tagjai az OECD-nek, előfordulhat, hogy e rovatokat a küldő ország illetékes hatósága tölti ki a bejelentő helyett. A szállítmány átvételekor a szállító vagy annak képviselője feltünteti a szállítás módját és időpontját, valamint aláír a 8. rovat a)–c) pontjaiban, valamint – adott esetben – a 16. rovatban. Ha a címzett nem azonos az ártalmatlanítóval, illetőleg a hasznosítóval, és ő veszi át a hulladékot a célországba való megérkezésekor, neki kell kitöltenie a 17. rovatot, valamint – adott esetben – a 16. rovatot.

32. 1. rovat: A küldő ország illetékes hatósága írja ide be a bejelentési számot (ezt a bejelentőlap 3. rovatából kell átmásolni).

33. 2.a) rovat: Adott esetben adja meg az érintett hulladékot szállító konténer azonosító számát.

34. 2. rovat (lásd: II. melléklet, 2. rész, 1. pont): Ha többszöri szállításra vonatkozó általános bejelentésről van szó, a szállítmány sorszámát kell ide beírni, valamint a szállítmányoknak a bejelentőlap 4. rovatában feltüntetett tervezett teljes számát (például „4/11”-et írjon, ha a negyedik szállítmányról van szó a szóban forgó általános bejelentésben tervezett tizenegyből). Egyedi bejelentésnél „1/1”-et kell beírni.

35. 3. és 4. rovat: A bejelentőnek és a címzettnek a bejelentőlap 1. és 2. rovatában megjelölt adatait kell ide beírni.

36. 5. rovat (lásd: II. melléklet, 2. rész, 6. pont): A hulladék tényleges tömegét kell megadni tonnában (1 tonna 1 megagrammal (Mg), vagyis 1000 kg-mal egyenlő). Egyes harmadik országokban az is elfogadható, ha a térfogatot köbméterben (1 köbméter 1000 literrel egyenlő) vagy más metrikus mértékegységben, például kilogrammban vagy literben adják meg. Más metrikus mértékegység használata esetén a mértékegységet fel kell tüntetni, és az űrlapon szereplő mértékegységet át kell húzni. Lehetőség szerint mindig csatolni kell a mérlegjegyeket.

37. 6. rovat (lásd: II. melléklet, 2. rész, 2. pont): A szállítás tényleges kezdeti időpontját tüntesse fel (lásd a bejelentőlap 6. rovatára vonatkozó utasításokat is).

38. 7. rovat (lásd: II. melléklet, 2. rész, 7. és 8. pont): A csomagolás módját a kísérő dokumentumhoz csatolt rövidítés- és kódjegyzék jelöléseinek használatával kell feltüntetni. Ha a kezelés különös elővigyázatosságot igényel, például az alkalmazottaknak szánt gyári kezelési utasítások, az egészségügyi és biztonsági – többek között a kiszóródásra vonatkozó – információk és a szállítási vészhelyzet-kártya alapján, a megfelelő négyzetbe jelölést kell tenni, és az információt mellékelni kell. Fel kell továbbá tüntetni, hogy hány göngyölegből áll a szállítmány.

39. 8. rovat a), b) és c) pont (lásd: II. melléklet, 2. rész, 3. és 4. pont): Adja meg a kért adatokat (a nyilvántartási számot csak akkor adja meg, ha szükséges, a címet az országnévvel együtt, a telefonszámot és a faxszámot az ország előhívószámával együtt kell beírni). Ha több mint három szállító vesz részt a szállításban, az egyes szállítók megfelelő adatait a kísérő dokumentumhoz csatolva kell részletezni. A szállítmány átvételekor a szállító vagy annak képviselője feltünteti a szállítás módját és időpontját, valamint aláírja a dokumentumot. Az aláírással ellátott kísérő dokumentum egyik példánya a bejelentőnél marad. Valahányszor a szállítmány másik szállítóhoz kerül, a szállítmány átvételekor a szállító vagy annak képviselője köteles ugyanezt megtenni és a dokumentumot aláírásával ellátni. Az aláírással ellátott kísérő dokumentum egyik példánya az előző szállítónál marad.